
ŠIAULIŲ MIESTO SAVIVALDYBĖS KONTROLĖS IR AUDITO TARNYBA

SPRENDIMO „DĖL ŠIAULIŲ MIESTO SAVIVALDYBĖS KONTROLĖS IR AUDITO TARNYBOS NUOSTATŲ PATVIRTINIMO“ PROJEKTO 
AIŠKINAMASIS RAŠTAS

2023 m. balandžio 4 d.
Šiauliai

Parengto sprendimo projekto tikslai ir uždaviniai.
Sprendimo projekto tikslas – patvirtinti Šiaulių miesto savivaldybės kontrolės ir audito tarnybos nuostatus (toliau – Nuostatai).

Šiuo metu galiojantys Nuostatai patvirtinti Šiaulių miesto savivaldybės tarybos 2017 m. balandžio 20 d. sprendimu Nr. T-135 „Dėl Šiaulių miesto savivaldybės kontrolės ir audito tarnybos nuostatų patvirtinimo“.
Sprendimo projektas parengtas vadovaujantis Lietuvos Respublikos vietos savivaldos įstatymo (2022 m. birželio 30 d. Lietuvos Respublikos vietos savivaldos įstatymo Nr. I-533 pakeitimo įstatymo Nr. XIV-1268) redakcija, kuri įsigaliojo 2023 m. balandžio 1 d.
Vadovaujantis naujos redakcijos Lietuvos Respublikos vietos savivaldos įstatymu, Nuostatuose tikslinamos: Tarnybos funkcijos, be finansinio ir veiklos audito, įtraukiant ir atitikties auditą; tikslinamos Tarnybos Savivaldybės tarybai teikiamų išvadų formuluotės, t. y. „dėl Savivaldybės prisiimamų įsipareigojimų pagal paskolų, finansinės nuomos (lizingo) ir kitų  įsipareigojamųjų skolos dokumentų“, „dėl viešojo ir privataus sektorių partnerystės projektų įgyvendinimo tikslingumo ir pritarimo galutinėms partnerystės sutarties sąlygoms“, papildyta išvada dėl galimybės Savivaldybei prisiimti finansinius įsipareigojimus dėl prioritetinės infrastruktūros plėtros; pakoreguotas išvados dėl Savivaldybės metinių ataskaitų rinkinio pateikimo terminas (iki gegužės 15 d.), kas atitinka Viešojo sektoriaus atskaitomybės įstatymą. Be to, Tarnybos teisės papildytos nuostatomis bendradarbiavimo sutarčių pagrindu pasitelkti kitų savivaldybių kontrolės ir audito tarnybų valstybės tarnautojus ir darbuotojus numatytam auditui ar atlikto audito peržiūrai atlikti, teisė jungtis į asociacijas. Patikslintas Tarnybos valdymo organizavimas, nurodant priemones (Savivaldybės kontrolieriaus įsakymus, pavedimus, vidaus tvarkas, veiklos planus ir kitus vidaus teisės aktus), Tarnybos metinių ataskaitų rinkinio pateikimas ir kt. 

Pakeisti ir patvirtinti Šiaulių miesto savivaldybės Kontrolės ir audito tarnybos nuostatus.

Pasekmės teigiamos. Priėmus sprendimą, bus patvirtinti Šiaulių miesto savivaldybės Kontrolės ir audito tarnybos nuostatai, kurie atitiks galiojančius teisės aktus. 
Neigiamų pasekmių nėra.  

Priėmus šį sprendimą, bus pripažintas netekusiu galios Šiaulių miesto savivaldybės tarybos 2017 m. balandžio 20 d. sprendimas Nr. T-135 „Dėl Šiaulių miesto savivaldybės kontrolės ir audito tarnybos nuostatų patvirtinimo“ 1 punktas.

Sprendimui įgyvendinti papildomų teisės aktų nereikia. 

Sprendimui įgyvendinti papildomos lėšos nereikalingos.

Nebuvo atliekamas, nes šis projektas nėra susijęs nė su vienu atveju, išvardintu Lietuvos Respublikos korupcijos prevencijos įstatymo 8 straipsnio 1 dalyje.
Sprendimo projektą parengė Šiaulių miesto savivaldybės kontrolės ir audito tarnyba (toliau – Tarnyba). Tiesioginis rengėjas – vyresnysis patarėjas Dovydas Slabys, tel. Nr. (8 41) 383 414.

Teisinio reguliavimo poveikio vertinimas nenumatytas.


Savivaldybės kontrolierė 								  Inga Šimkūnaitė



